Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: laboratóriumok, a tanúsító és az ellenõrzõ szervezetek akkreditálásáról szóló 1995. évi XXIX. törvény
Paragraph Index: 800

f) a rendszerek, rendszerelemek karbantartása, eszközök és technológiák. 10.033. A vizsgázónak a munka során is rendelkezésre álló dokumentáció felhasználásával kell választ adnia a kérdésekre. 10.034. Amennyiben a munkakör megkívánja, akkor a szóbeli vizsga során meg kell gyõzõdni arról is, hogy a jelölt rendelkezik-e megfelelõ helyszíni (rendszerelem elhelyezkedési) ismeretekkel. 10.035. Az Engedélyes részérõl a vizsgabizottságba delegáltak egyikének rendelkeznie kell legalább az adott vizsgának megfelelõ érvényes jogosítvánnyal. 10.036. Adott munkakörre vonatkozó szóbeli vizsgán a munkaköri követelmények, feladatok figyelembevételével meghatározott témakörök mindegyikében kérdést kell feltenni. A feltett kérdésekre adott válaszokat egyenként kell értékelni és a vizsga sikerességének kritériuma, hogy a témakörök mindegyikében elfogadott legyen a vizsgázó válasza. 10.037. Szóbeli vizsga esetén a vizsga sikerességéhez az elõzõeken túl arra is szükség van, hogy a vizsgabizottságban közremûködõ hatósági képviselõ, vagy a nevében eljáró vizsgabizottsági tag a munkakör betöltéséhez megfelelõnek ítéli a vizsgázó teljesítményét.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes